
Projekti „Tulles perele vastu“ kaasfinantseeringu kinnitamine
1. Asjaolud ja menetluse käik

MTÜ Lapsele Oma Kodu (registrikood 80060341) on probleemsetest peredest lastega tegelev organisatsioon, mis tegutseb Narva linnas 16 aastat. Mittetulundusühing töötab Narva linnale kuuluvas hoones aadressil Vestervalli tn 9, Narva. Antud hoone on Narva Linnavolikogu 28.04.2011 otsuse nr 60 alusel antud ühingule tasuta kasutusse tähtajaga 25 aastat probleemsetest peredest lastega töö korraldamiseks. 
Mittetulundusühing on ette valmistanud projekti „Tulles perele vastu“ hoone aadressil Vestervalli tn 9, Narva renoveerimiseks selle esitamiseks Ettevõtluse Arendamise Sihtasutusse (regionaalsete investeeringutoetuste andmise programm). Programmi tingimuste kohaselt peab kaasfinantseerimise summa moodustama kokku vähemalt 15% projekti üldmaksumusest, toetuse piirsumma ühe taotleja kohta on31 956 eurot. Projekti kogusumma moodustab 37 846 eurot, millest kaasfinantseeringu osa moodustab 5 890 eurot. Projektiga on ette nähtud järgmised tööd: demonteerimistööd; uste, akende, vahelagede, katuse väljavahetamine; vundamenti tugevdamine ja viimistlustööd.
2. Õiguslikud alused

Kohaliku omavalitsuse korralduse seaduse § 22 lõike 1 punkti 8 kohaselt kuulub volikogu ainupädevusse laenude võtmine.
3. Otsus

3.1. Kinnitada projekti „Tulles perele vastu“ linna kaasfinantseeringuks 2012. aastal kokku 5 890 eurot.
3.2. Narva Linnavalitsusel võtta projekti positiivse rahastamisotsuse korral laenu punktis 3.1 nimetatud kaasfinantseeringu katmiseks 2012. aastal.
4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Otsus jõustub seaduses sätestatud korras.

Projekti „Tulles perele vastu“ kaasfinantseeringu kinnitamine
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Projekti „Tulles perele vastu“ kaasfinantseeringu kinnitamine” eelnõu.
2. Volitada esitama antud küsimus Narva Linnavolikogus Narva Linnavalitsuse Kultuuriosakonna juhataja Viktoria Lutust.

